Samarqandda daraxt kesishga moratoriy va atrof-muhit muhofazasida shaxsiy javobgarlikni kuchaytirish masalalari muhokama qilindi

Samarqand viloyati matbuot markazida Samarqand viloyat Ekologiya va atrof-muhitni muhofaza qilish boshqarmasi boshlig‘i Davron Ochilov va boshqarma xodimlari ishtirokida matbuot anjumani o‘tkazildi.
«Atrof-muhitni muhofaza qilish sohasida davlat siyosatining ustuvor yo‘nalishlarini belgilash, tabiatni muhofaza qilish sohasidagi qonun hujjatlari buzilishlari profilaktikasi, ularni aniqlash va oldini olishning samarali mexanizmlarini joriy etish, aholi punktlarining sanitariya va ekologik holati uchun davlat organlari, sub'yektlar rahbarlari va fuqarolarning shaxsiy javobgarligini kuchaytirish maqsadida prezident farmoni bilan «2030 yilgacha bo‘lgan davrda O‘zbekiston Respublikasining atrof-muhitni muhofaza qilish konsepsiyasi» va uni amalga oshirish bo‘yicha «yo‘l xaritasi» tasdiqlandi.
Konsepsiyaning maqsadi — mamlakatimiz aholisining hayoti va salomatlik darajasini yaxshilashning zarur sharti sifatida atrof-muhitning qulay holatini ta'minlash, innovatsion texnologiyalarni joriy etish hisobiga atrof-muhit obektlaridan oqilona foydalanishni va biologik resurslar qayta tiklanishini ta'minlashdir», — dedi D.Ochilov.
Prezident farmoniga muvofiq, 2019 yil 1 noyabrdan 2020 yil 31 dekabrgacha O‘zbekistonda daraxtlar kesilishiga moratoriy joriy etilganiga ham urg‘u berildi.
Moratoriy amal qilish davrida vakolatli davlat organlariga davlat o‘rmon fondiga kirmaydigan daraxtlar va butalar qimmatbaho navlari kesilishiga ruxsatnoma berish man etiladi.
Biroq, tabiiy omillar yoki zararkunandalar, o‘simliklar kasalliklari ta'sirida zararlangan, qurib borayotgan yoki qurib qolgan, shuningdek, fuqarolar hayoti va sog‘lig‘iga, yuridik va jismoniy shaxslarning mol-mulkiga xavf tug‘diruvchi daraxtlar va butalarni sanitar kesish va qirqishga; yog‘och va mevalar olish uchun o‘stirilayotgan daraxtlar hamda butalarni (terak va tez o‘suvchi boshqa navlar, tut plantatsiyalari, mevali daraxtlar va butalar) kesishga hamda plantatsiyalarda o‘stirilayotgan yuridik va jismoniy shaxslarning mulki hisoblangan daraxtlar hamda butalarni kesishga joriy etilmasligi qayd etib o‘tildi.

Shuningdek, boshqarma xodimlari ommaviy axborot vositalaridan atrof-muhit muhofazasida aholi o‘rtasida keng targ‘ibot ishlari olib borishda ko‘maklashishni so‘rab, quyidagi holatlar:
Konsepsiyani amalga oshirish asnosida tabiatni muhofaza qilish ishlarini yangi bosqichga ko‘tarish belgilangan. Jumladan:
Matbuot anjumanida jurnalistlar tomonidan yangragan savollarga ham javob berildi. Xususan, Kun.uz muxbirining Samarqand shahri Farxod qo‘rg‘oni aholisidan mazkur hududda faoliyat ko‘rsatayotgan sement zavodining atrof-muhitni ifloslantirayotgani yuzasidan kelib tushgan murojaati yuzasidan boshqarma bo‘lim boshlig‘i T.Hoshimov atroflicha javob berdi.
M.Mamedov fuqarolarning atrof-muhit ifloslanishining oldini olish borasida jamoatchilik nazorati ham muhim ahamiyatga egaligini ta'kidlab o‘tdi.
Boshqarma xodimlari tahririyat a'zolari bilan Farhod qo‘rg‘onidan tushgan murojaatni joyiga chiqib birgalikda o‘rganishga kelishib olishdi.
Shuhrat ShOKIRJONOV,
Kun.uz muxbiri.